شەفەق نیوز/ وەزارەت ناوخۆی عراق، ئمڕوو جومعە، خەوەردا لە دەرچگن سزای لە سێدارەداین دو کەس و یەکیگیش وە زیندانی هەتایی ئەرا سێ کەس مەدەنی ک باندیگ چەتەیی دروسکردۊن وە چەک پەلامار بانکیگ دەن و خاوەنەگی کوشن لە خوەرهەڵات بەغدای پایتەخت.
وەزارەتەگە لە بەیاننامەیگ ئمڕوو وت، وەڕێەوبەرایەتی دژە تاوان بەغدا/ نۊسینگەی دژە تاوان حەبیبیە تۊنستنە باندیگ سێ کەسی دەسگیر بکەن ک وە چەک پەلامار بانکیگ دانە و خاوەنەگەی کوشتنە لە سەر وە ناوچەی وەرپرسیارەتی خوەرهەڵات بەغدا.
لە بەیاننامەگە دیاریکرد، هۊردەوبۊن لە لێکۆلینەوە وەگەردیان دان وە راسی تاوانەگە نانە وە دزی چەکداری و تاوانەیلتر، قسەیلیان لە دادگا پشتراس کریایە، دیاریکرد دوانیان سزای لە سێدارەدانیان دریایە و ئەوەکەیتر وە زیندانیکردن هەتایی.
